als_Latn dik_Latn ron_Latn
Mark Frroku takohet me Tomën: Biseda vetëm për ndarjen e biznesit që kemi bashkë, as kafe nuk pimë. Doshi: Kam videot e Brahos në HanoverNë fokus e Enjte, 19 Mars, 2015 | 23:00 pm
UPDATE/ Pas akuzave të forta, përballjeve shumë kontradiktore dhe me tone të ashpra në prokurori, dy-ish miqtë e ngushtë, deputetët Mark Frroku dhe Tom Doshi janë takuar dje me njëri-tjetrin.
Pas takimit të shkurtër mes tyre, deputeti kristiandemokrat Mark Frroku në një prononcim për “Panorama Online” ka sqaruar se ata kanë folur vetëm për cështjen e lënë pezull të biznesit të tyre te Rruga e Durrësit dhe asnjë fjalë për akuzat për planin e vrasjes së deputetit të përjashtuar nga PS-ja.
“Jam takuar me Doshin për 10 minuta, nuk kemi pirë kafe, jemi takuar për të ndarë cështjen e biznesit që kemi pasur bashkë te Rruga e Durrësit. Kemi biseduar vetëm për këtë cështje dhe jo për akuzat e Tomës lidhur me planin për vrasjen e tij. Gjithçka di për akuzat e Tom Doshit i kam thënë në prokurori dhe nuk i lëviz asnjë presje”- ka thënë Mark frroku për “Panorama Online”.
Doshi: Kam videot e Brahos ne Hanover, por duhet t’i marre prokuroria
Mësohet se pas këtij takimi, deputeti i Shkodrës Doshi ka vijuar me një tjetër takim këtë radhë me kafe. Ai është parë duke pirë kafe me ish deputetin Dritan Prifti.
Pas kafes me Priftin, Doshi ka perseritur per mediat, kerkesen ndaj prokurorise, per vijimin e hetimeve. Deklaraten e ka nisur duke ironizuar me batuten e Metes ‘me qetesi, me dashuri’.
“Me qetesi, me dashuri. Rendesi ka prokuroria me marre kamerat ne Hanover, une i disponoj, por e rendesishme eshte qe ato ti marre prokuroria”- ka thene Doshi per mediat.
Ai nuk ka pranuar te beje asnje koment se cfare ka diskutuar ne takimin e sotem me deputetin Frroku.
als_Latn als_Latn als_Latn als_Latn als_Latn als_Latn als_Latn als_Latn als_Latn